De ce nu are Busu cont pe platformele de social media. Nu vrea să audă de Facebook sau Instagram
Florin Busuioc este unul dintre cei mai cunoscuți prezentatori meteo din România. Vedeta de la PRO TV este o persoană destul de discretă în privința vieții personale și, chiar dacă mereu este prezent pe micile ecrane, lipsește din social media, notează click.ro. De ce a ales să nu aibă conturi pe diverse platforme de comunicare în mediul online, a mărturisit în cel mai recent interviu.
Prezentatorul meteo de la PRO TV mărturisește că decizia de a nu-și crea cont pe rețelele de social media a venit din dorința acestuia de a nu ajunge în mediul online. Consideră că nu are timpul și dispoziția pentru a crea content pe social media, și a decis să-i lase pe cei tineri și în pas cu tehnologia să se ocupe de acest aspect.
"Pe mine nu mă interesează lucrurile care nu sunt adevărate, cumva. Nu prea am timp și dispoziție să stau să postez, așa că am zis să-i las pe alții mai tineri și mai hotărâți să facă treaba asta, iar eu să-mi văd de ale mele. De asta nu cred că mi-am dorit foarte tare să ajung în mediul online.", a mărturisit Florin Busuioc, într-un interviu viva.ro, potrivit sursei citate.
Sursa foto: Facebook